สวัสดีค่ะ เกริ่นก่อนนะคะ หนูน้ำหนัก 122 โล สูง 165 ซม. วันที่ 4/11 ประจำเดือนมา 1 วัน ติดโควิดครั้งแรกวันที่ 13/11 หายจากโควิด 22/11 ก่อนหน้านี้มีไปรักษาที่ข้อมือ อาการพังผืดเส้นประสาทที่ข้อมือ หนูเคยฉีดสเตียรอยข้างขวามาแล้ว 2 ครั้ง เมื่อ 2 ปีที่แล้ว แต่เมื่อปีที่แล้ว เริ่มกลับมาปวด ชา เยอะขึ้น จนมาเป็น 2 ข้าง เลยไปหาเรื่อยเพื่อที่จะรับยา เพราะมันนอนไม่หลับปวดตลอดเวลาทั้ง 2 ข้าง เมื่อวันที่ 24/11 เลยฉีดยาสเตียรอยให้ทั้ง 2 ข้าง หลังจากฉีดแล้วยังมีอาการชาตลอดเวลา ปวดนิดๆ เมื่อวันที่ 2/11 ประจำเดือนมาวันแรกจนถึงตอนนี้ มีอาการหน่วงท้องตลอด ปวดหลัง เลือดสีแดงสด มานาน 10 วันแล้ว อันนี้ผิดปกติหรือเปล่าค่ะ ถ้าไปหาตอนมีประจำเดือนเค้าตรวจให้หรือเปล่าค่ะ ขอคำแนะนำหน่อยค่ะ ขอบค่ะ
สวัสดีค่ะ หากประจำเดือนมา 4 พ.ย. แต่มาแค่ 1 วัน ถือว่ามาน้อยกว่าปกติ และหากต่อมาประจำเดือนมา 2 ธ.ค. มานาน 10 วัน ถือว่านานกว่าปกติ โดยการที่ประจำเดือนในทั้ง 2 เดือนมาผิดปกติ อาจเกิดจากสาเหตุ เช่น- การผลิตฮอร์โมนของรังไข่ผิดปกติ เช่น จากการมีโรคอ้วน หรือมีภาวะถุงน้ำจำนวนมากในรังไข่- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้นอาจไม่ใช่ประจำเดือน- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป- มีภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจรักษาค่ะ โดยอาจไม่จำเป็นต้องรอให้เลือดหยุดไหลก็ได้ค่ะส่วนการที่เคยติดเชื้อโควิด 19 โดยส่วนใหญ่มักทำให้ประจำเดือนขาดหายไป ไม่ได้ทำให้มีเลือดประจำเดือนนานกว่าปกติค่ะสำหรับการมีโรคอ้วน ก็ควรพบแพทย์อายุรกรรมเพื่อปรึกษาเรื่องการลดน้ำหนัก เพื่อป้องกันการเกิดโรคอื่นๆ ในอนาคตที่เป็นผลมาจากโรคอ้วนค่ะ เช่น เบาหวาน ไขมันในเลือดสูง ความดันโลหิตสูง เข่าเสื่อม เป็นต้นส่วนการมีพังผืดทับเส้นประสาทที่ข้อมือ แล้วได้รับการฉีดสเตียรอยด์ โดยเป็นการฉีดเฉพาะที่เข้าบริเวณข้อมือ ก็ไม่น่ามีผลต่อการมาของประจำเดือนค่ะ